Hei vaan ja tervetuloa Sanaa naisilta -ohjelmaan.
Olen Mirkka Jantunen ja tänään puhun armosta, -
joka on annettu meille joka- päiväiseksi avuksi elämää varten.
Mitä se armo oikein on?
Monesti se määritellään Jumalan ansaitsemattomaksi hyvyydeksi, -
laupeudeksi, suosioksi tai joksikin pelastukseen liittyväksi asiaksi.
Nämä määritelmät ovat oikein, -
mutta Raamatussa nähdään, mitä Jumala siitä sanoo.
Hän sanoo näin (2. Kor. 12:9):
Huomasitko, Jumala linkittää armon ja voiman yhteen.
Jumala on tarkoittanut armonsa olemaan voima.
Englanninkielinen käännös sanoo, että Hänellä on kaikenlaista armoa tarjolla.
Hänellä on laupeutta ja armahtavaista ystävällisyyttä -
enemmän kuin tarpeeksi.
Onko armo sulle tällainen voima?
Oletko ajatellut sitä voimana, joka kantaa kaikissa päivän tilanteissa.
Tämä on, mitä Jumala on meille tarkoittanut.
Armo antaa kyvyn mennä läpi asioista ja seurata Jumalan tahtoa.
Se sanoo Fil. 4:13 näin:
Mitä se voima on? Armoa.
Jumala on antanut meille oman armonsa olemaan voimana, -
että me kestetään, tuli mitä tuli meidän elämässä esiin.
Tuli minkälaisia vaikeuksia hyvänsä, niin me kestetään ne, -
koska meillä on Jumalan antama voima siihen eli Hänen armonsa.
Se on jotain sellaista, joka menee yli inhimillisen.
Se menee yli sen, mitä mussa itsessäni on.
Mun lahjakkuudet, kyvyt, koulutus, perhetausta, varallisuus.
Tai se menee yli jopa sen, mitä yhteiskunnassa on tarjota.
Toisten ihmisten apu ja tuki. Yhteiskunnan apu ja tuki.
Se on jotain vielä enemmän.
Se on yliluonnollinen voima, -
jonka tarkoitus on olla päivittäin se voimavara, johon tukeudutaan, -
niin että me kestetään kaikki, mitä meille päivittäin eteen tulee.
Jumala sanoo, että Minun armoni riittää -
eli sitä on tarpeeksi. Se ei koskaan lopu.
Jumalalla ei ole mittaa, paljonko armoa voidaan päivittäin saada.
Hänellä on aina meille tarpeeksi.
Otatko sen vastaan?
Oletko oppinut tukeutumaan Hänen voimaansa, Hänen armoonsa.
Toinenkin Raamatunpaikka paljastaa tästä mahtavasta asiasta tärkeää.
Luetaanpa se. 2. Piet. 1:2-3:
Kuulitko? Jälleen kerran se armo on voima, -
jota tarvitaan tähän elämään ja myös jumalisuuteen.
Siihen, että voidaan seurata Jumalan tahtoa, -
että Hänen luonteensa saa tulla esiin, -
että voidaan osoittaa elämässämme Hänen olemassaoloa ja hyvyyttä.
Me tarvitaan siihen Jumalan apua, Hänen voimaansa, Hänen armoaan.
Mitä ikinä tarvitset omaan elämääsi, niitä resursseja, -
niin se on Jumalassa saatavilla.
Opettele kääntymään hänen puoleensa, -
eikä turvautumaan vain inhimilliseen, mikä on toki myös tärkeä, -
mutta ensisijaisesti meidän lähde olisi Jumalassa.
Hän on meidän voimavaramme.
Miten me saadaan tästä voimasta kiinni.
Se tulee uskon kautta. Room. 5:2 sanoo näin:
Jeesus on antanut mahdollisuuden saada kiinni tästä armosta.
Kun otetaan siitä kiinni, niin oikein pidetään, eikä luovuteta.
Ei hellitetä. Ei jätetä kesken.
Luotetaan, että Jumala antaa kaikki, mitä tarvitsen -
jokaista päivää, tilannetta ja haastetta varten.
Sananlaskuissa sanotaan, että Jumala antaa nöyrille armon.
Mitä se nöyryys tarkoittaa?
Monesti se ajatellaan semmosena niin kun negatiivisena sanana.
Että on jotenkin nöyristelyä ja heikkoutta ja vajaamittaisuutta.
Jumalan mielestä nöyrä ei ole sellainen.
Hän päinvastoin näkee sen tärkeänä asiana.
Jeesus oli nöyrä ja meidän pitäisi seurata esimerkkiä.
Jeesus ei ollut nöyristelevä, tai jotenkin voimaton.
Se ei ole vähäpätöistä.
Joyce Meyer on sanonut, että nöyryys ei ole heikkoutta, -
vaan kontrolloitua, hallittua voimaa.
Ajattele, nöyryydessä on voima, joka pidetään hallinnassa.
Sellasille ihmisille Jumala haluaa antaa armonsa voiman.
Hän haluaa osottaa sen, että kun me ollaan Häntä lähellä, -
kun me luotetaan ja tukeudutaan Häneen, -
niin silloin saadaan Hänen voimansa, -
jolloin meillä on kaikki mahdollista tehdä hyvää, eikö totta.
Jeesuskin olisi ristillä voinut kutsua enkelit pelastamaan hänet, -
mutta Hän halusi olla kuuliainen sille, mitä Jumala tekee.
Hän luotti, että Jumala antaa hänelle armon voiman kestää se tilanne.
Paavali sanoo itsestään eri paikoissa, -
että hänellä on jotakin, mitä kannattaa oppia nöyryydestä.
1. Kor. 15:8-10 sanoo tällä lailla:
Jumalan armo oli päässyt vaikuttamaan Paavalin elämässä, -
niin että hänestä tuli se, mihin Jumala oli hänet kutsunut, -
vaikka lähtökohdat oli erilaiset.
Mutta Jumala pääsi työstämään Paavalin elämää sen armon avulla, -
jolle Paavali teki elämässään tilaa.
Hän salli Pyhän Hengen tulla ja työstää häntä -
ja tuoda armon kautta esiin asioita, jota Jumala oli Paavaliin laittanut.
Jumalan armoa me jokainen tarvitaan.
Se on voimavara, jonka avulla voidaan tuottaa hedelmää, -
olla otollisia Jumalalle, -
tehdä asioita, joita varten Hän on meidät luonut.
Me ei pystytä niihin asioihin yksin. Me tarvitaan siihen Jumalan apua -
ja Hänen apunsa on sitä armoa, joka antaa meille voimaa.
Jos me tehdään töitä ilman Jumalan armoa, -
niin on suuri vaara, että me paletaan loppuun.
Me uuvutaan. Meille tulee kiusaus luovuttaa.
Mutta kun opitaan antamaan Hänen armonsa vaikuttaa, -
niin silloin kestetään kaikki tilanteet.
Joh. 1:16 sanoo näin:
Armoa armon päälle.
Kaikkinaista armoa, laupeutta, voimaa, lahjoja.
Niitä kaikkia on Jumalan armossa meille varattuna.
Jeesuksen ei tarvinnut tehdä omavoimaisesti Jumalan töitä.
vaan Hän sai siihen apua Pyhältä Hengeltä.
Hän antoi Jumalan armon tulla ja vaikuttaa Hänessä.
Ja tuloksia syntyi.
Hän oli hyvin hedelmällinen ja meille hyvä esimerkki.
Apostolit seurasivat Jeesuksen esimerkkiä -
ja hekin sai nähdä, kuinka tää armo teki heidän elämässään töitä.
Apt. 4:33 sanoo näin, -
että he todistivat suurella voimalla Jeesuksen ylösnousemuksesta -
ja suuri armo oli heidän kaikkien kanssa.
He saivat nähdä, miten Jumalan armo vaikutti, -
ihmiset sai kuulla evankeliumin, nähdä ylösnousemusvoiman.
He saivat nähdä, mitä tarkoittaa seurata Jumalaa -
ja uskotaan ja luotetaan, että Hän toimii meidän elämässä.
Silloin tapahtuu ihmeellisiä asioita.
Se suuri armo sai vaikuttaa apostolien elämässä.
Haluatko sä, että sun elämässä vaikuttaa suuri armo.
Mä ainakin haluan opetella sitä.
Stefanus oli hyvä esimerkki siitä, mitä armo sai aikaan.
Hän oli täynnä armoa ja voimaa.
Hän teki suuria tunnustekoja kansan keskuudessa.
Näin sanoo Apt. 6:8:
Hän oli täynnä armoa, Jumalallista siunausta ja suosiota.
Mitä siitä seurasi? Hän teki suuria ihmeitä ja tunnustekoja.
Tätä Jumala haluaa sinulle, että voit todentaa Hänen voimaansa, -
niin että Hän voi tehdä ihmeellisiä asioita.
Hän voi näyttää sanansa toteen sinun kauttasi.
Hän voi osoittaa olevansa rakastava, voimallinen Jumala.
Meidän täytyy ensin antaa Hänen armonsa tehdä työtä, -
tuoda Hänen luonnetta esiin.
Meidän täytyy antaa armon olla meille päivittäinen voimavara, -
jotta osaamme seurata Häntä, kun Hän kuljettaa meitä -
eri elämäntilanteiden läpi.
On ne sitten helpompia tai vaikeampia asioita.
Jumala on asettanut meidät jokaisen Kristuksen kanssa taivaallisiin.
Sinä ja minä olemme Hänen maailmassaan siellä yläpuolella.
Tästä asemasta käsin on helppo kulkea niitä elämäntilanteita -
ja luottaa, että Hän vie meitä. Hänen armonsa on voimavaramme, -
sanoo Room. 5:17
Meille on varattu suuria asioita ja lupauksia Jumalan sanassa.
Hänen armonsa on yksi tapa saada niistä kiinni.
Rukoilen vielä puolestasi.
Kiitos Jeesus, että armosi on voima, -
joka kantaa meitä jokaisena elämän päivänä.
Auta meitä ojentautumaan armollesi, -
ottamaan se vastaan voimaksi kaikkiin elämäntilanteisiin.
Jeesuksen nimessä, opeta meitä menemään pois omavoimaisuudesta, -
ja sellaisesta itseviisaudesta -
ja luottamaan, että Sinulla on kaikki tarvittava -
elämään ja jumalisuuteen. Sinun armossasi on meille kylliksi.
Kiitos, että sinulla on resurssit meille.
Jeesuksen nimessä, ole siunattu. Aamen.
Tekstitys: Tarja Korkeamäki